**מלצרית** (באנגלית: **Waitress**) הוא מחזמר עם מילים ולחן מאת שרה ברליס ותסריט מאת ג'סי נלסון (אנ'). המחזמר מבוסס על סרט משנת 2007 בעל אותו שם, שנכתב על ידי אדריאן שלי. המחזמר מספר את הסיפור של ג'נה האנטרסון, אופה ומלצרית הנמצאת במערכת יחסים אלימה עם בעלה, ארל. לאחר שג'נה נכנסת להריון בלתי צפוי, היא מתחילה רומן עם הרופא שלה, ד"ר ג'יימס (ג'ים) פומטר. היא רואה את ההזדמנות שלה לעזוב את צרותיה, בתחרות אפייה עוגות פאי ובפרס הגדול שהיא מניבה.

לאחר הרצת ניסיון באוגוסט 2015 בתיאטרון הרפרטוארי האמריקני בקיימברידג', מסצ'וסטס. הופעת הבכורה של המחזמר התקיימה באפריל 2016 בתיאטרון ברוקס אטקינסון בברודוויי בבימויה של דיאן פאולוס ובכיכובה של ג'סי מיולר בתפקיד ג'נה. סיבוב הופעות לאומי בארצות הברית התקיים מ-2017 ועד 2019. מ-2019 ועד 2020, המחזמר הועלה בווסט אנד בתיאטרון אדלפי. בספטמבר 2021, המחזמר חזר לברודוויי לריצה מוגבלת בתיאטרון את'ל ברימור בכיכובה של שרה ברליס בתפקיד ג'נה, בעיקר להפקת הקלטה חיה של המחזמר לקראת פרסום עתידי לציבור.

מתוך מחזמר "מלצרית" בישראל, ינואר 2024
מתוך מחזמר "מלצרית" בישראל, ינואר 2024
מתוך מחזמר "מלצרית" בישראל, ינואר 2024

רקע
---

המחזמר מבוסס על הסרט העצמאי משנת 2007, מלצרית. הסרט הופק בתקציב של 1.5 מיליון דולר, והרוויח למעלה מ-23 מיליון דולר ממכירות כרטיסים ברחבי העולם. הסרט נכתב ובוים על ידי אדריאן שלי וכיכבה בו קרי ראסל. הסרט עוקב אחרי ג'נה, מלצרית ואופת עוגות פאי שחייה בדרום ארצות הברית, הנכנסת להריון בלתי צפוי ומרגישה כלואה בנישואין הלא מאושרים שלה. היא מחפשת דרך מילוט ממצב זה, ומוצאת הזדמנות בתחרות אפיית פאי ופרס שלה.

לאחר פרסי הטוני בשנת 2013, המפיקים בארי ופרן וייסלר (אנ') הודיעו שגרסת מחזמר של הסרט נמצאת בעבודה, עם תסריט מאת פולה ווגל, מילים ולחן מאת שרה ברליס ובימוי מאת דיאן פאולוס. הוייסלרים רכשו את הזכויות הבימתיות של הסרט מעט לאחר שהוא יצא לאקרנים ב-2007. פולה ווגל פרשה מהפרויקט בינואר 2014. ב-11 בדצמבר 2014, המחזמר אושר רשמית, והוכרז שהופעת הבכורה העולמית של המופע תתקיים בתיאטרון אמריקן ריפרטורי בקיימברידג', מסצ'וסטס, כחלק מהעונה של 2015–2016, והפעם ג'סי נלסון כותבת את התסריט. סדנת העבודה התקיימה עוד באותו חודש בניו יורק, בהשתתפות ג'סי מיולר, קיילה סטל, בארט ווילברט וויד, כריסטופר פיצג'רלד, ברייס פינקהאם ואנדי קארל. נלסון, בברכתו של בעלה של אדריאן שלי, השתמשה במספר תסריטים לא גמורים, כדי להביא "את הקול שלה" לפרויקט.

למחזמר מלצרית צוות הפקה יוצא דופן - המורכב כולו מנשים, עם דיאן פאולוס כבמאית, שרה ברליס ככוכבת ומלחינה, ג'סי נלסון כמעבדת תסריט ולורין לאטרו ככוראוגפית.

הפקות
-----

| הפקה | מקום/ מיקום | הצגה מקדימה ראשונה | ערב פתיחה | ערב סיום | הערות |
| --- | --- | --- | --- | --- | --- |
| קיימברידג', מסצ'וסטס | התיאטרון הרפרטוארי האמריקני | 2.8.2015 | 19.8.2015 | 27.9.2015 | הפקה ראשונה. |
| ברודוויי | תיאטרון ברוקס אטקינסון | 25.2.2016 | 24.4.2016 | 5.1.2020 |  |
| סיבוב הופעות לאומי ראשון | פלייהאוס סקוור, קליבלנד (ראשון); תיאטרון אד מירוויש, טורונטו (אחרון) | 17.10.2017 | 20.10.2017 | 18.8.2019 |  |
| מנילה, פיליפינים | אודיטוריום קארלוס פ. רומולו, מקאטי | 9.11.2018 | 9.11.2018 | 2.12.2018 | הפקה ראשונה שאינה שחזור של ההפקה המקורית. |
| סיבוב הופעות לאומי שני | תיאטרון המלכה אליזבת', ונקובר (ראשון); תיאטרון הגראנד, ויסקונסין (אחרון) | 12.11.2019 | 12.11.2019 | 12.6.2022 |  |
| לונדון, בריטניה | תיאטרון אדלפי | 8.2.2019 | 7.3.2019 | 14.3.2020 | שחזור ראשון של ההפקה מחוץ לארצות הברית. ההפקה הייתה אמורה להסתיים ב-4 ביולי 2020, אבל הסתיימה 4 חודשים מוקדם יותר בשל מגפת הקורונה. |
| בואנוס איירס, ארגנטינה | תיאטרון סורה מטרופוליטן | 17.4.2019 | 17.4.2019 | 4.8.2019 | הפקה שנייה שאינה שחזור של ההפקה המקורית, הפקה ראשונה שאינה דוברת אנגלית. |
| סיבוב הופעות ביפן | תיאטרון ניסאי, טוקיו (ראשון); תיאטרון מיסונוזה, נגויה (אחרון) | 9.3.2021 | 9.3.2021 | 2.5.2021 | הפקה שלישית שאינה שחזור של ההפקה המקורית, הפקה שנייה שאינה דוברת אנגלית. |
| ורשה, פולין | תיאטרון רומה מיוזיקל | 30.5.2021 | 30.5.2021 | 27.3.2022 |  |
| לאהטי, פינלנד | תיאטרון העיר לאהטי | 1.9.2021 | 1.9.2021 | 14.5.2022 | הפקה שאינה שחזור של ההפקה המקורית, דוברת פינית. |
| עלייה מחודשת בברודוויי | תיאטרון את'ל ברימור | 2.9.2021 | 2.9.2021 | 20.12.2021 | ריצה מוגבלת. |
| סיבוב הופעות ראשון בבריטניה ואירלנד | תיאטרון ניו ווימבלדון (ראשון); התיאטרון המלכותי, נוריץ' (אחרון) | 4.9.2021 | 4.9.2021 | 20.8.2022 |  |

### קיימברידג', מסצ'וסטס (2015)

הצגות טרום הבכורה של מלצרית התחילו ב-2 באוגוסט 2015 בתיאטרון אמריקן ריפרטורי בקיימברידג', מסצ'וסטס, לפני הפתיחה הרשמית ב-19 באוגוסט 2015, לריצה מוגבלת עד 27 בספטמבר 2015. כל הכרטיסים להפקה נמכרו.

המופע בוים על ידי דיאן פאולוס, עם כוראוגרפיה מאת צ'ייס ברוק, עיצוב במה מאת סקוט פאסק, עיצוב תלבושות מאת סוטיראט אן לרלארב, עיצוב תאורה מאת קנת' פוסנר, בימוי מוזיקלי מאת נדיה דיגיאלונרדו ועיצוב סאונד מאת ג'ונתן דינס.

צוות השחקנים כלל את ג'סי מיולר בתור ג'נה, דרו גהלינג בתור ג'ים, ג'ו טיפט בתור ארל, ז'אנה דה ואל בתור דון, קיילה סטל בתור בקי, דאקין מת'יוס בתור ג'ו, ג'רמי מורס בתור אוגי ואריק אנדרסון בתור קאל.

### ברודוויי (2016–2020, 2021-2022)

ההופעות המקדימות התחילו ב-25 במרץ 2016, בתיאטרון ברוקס אטקינסון, והמופע נפתח רשמית ב-24 באפריל, בדיוק לפני התאריך האחרון של פרסי הטוני ב-28 באפריל. לורין לאטרו החליפה את צ'ייס ברוק כאחראית על הכוראוגרפיה וכריסטופר אקרלינד החליף את פוסנר כמעצב תאורה.

בשביל הפקת המחזמר בברודוויי, חלק מהתסריט נכתב מחדש, פותחה כוראוגרפיה חדשה, וברליס כתבה שיר חדש. אופה ממנהטן בשם סטייסי דונלי והבעלים של העסק הקטן Everythingdawn, דון מאיו, נשכרו כדי לוודא שסצנות האפייה יהיו מציאותיות. דונלי לימדה את צוות השחקנים איך לעבד ולרדד בצק פאי, התפקיד של ג'נה דרש ממיולר לשבור ביצים, לנפות קמח ולרדד בצק על הבמה. מאיו ייצר את כל אביזרי הפאי שהשתמשו בהם במופע. אל רוקר גילם את התפקיד של ג'ו פעמיים מאז שנת 2018.

כדי להשרות על הקהל את האווירה המתאימה, עוגות פאי אמיתיות חוממו בזמן שהקהל נכנס לתיאטרון, ויצרו ארומה של חנות לממכר עוגות פאי; פרוסות של עוגות פאי הוצעו למכירה.

שינוי בצוות השחקנים כלל את ניק קורדרו בתפקיד ארל, קימיקו גלן בתפקיד דון וכריסטופר פיצג'רלד, שהשתתף בסדנת העבודה שהתקיימה בניו יורק, בתפקיד אוגי. בזמן ההופעות המקדימות, שברה שיא במכירת כרטיסים למופע אחד בתיאטרון ברוקס אטקינסון, מרוויח 145,532 דולר. במהלך עצירה טכנית בהופעה מקדימה, הכותבת והמלחינה שרה ברליס ביצעה שני שירים, כולל "Down at the Diner", שנחתך בעבר מההפקה.

מלצרית עשה היסטוריה בברודוויי, עם ארבע התפקידים הראשיים בצוות היצירתי מאוישים בנשים (ברליס, נלסון, לאטרו ופאולוס). בנוסף, עיצוב התלבושות והבימוי המוזיקלי נעשו על ידי נשים. רק המחזמר "נמלטים" (אנ') מ-1978 הוא בעל היסטוריה דומה עם תסריט, מוזיקה, מילים, כוראוגרפיה ובימוי מאת אליזבת' סוודוס.

ההפקה הסתיימה ב-5 בינואר 2020, לאחר 33 הצגות מקדימות ו-1,544 הצגות רגילות. ב-5 במאי 2021, בארי וייסלר הודיע כי חידוש של ההפקה המקורית, שוב בכיכובה של ברליס, יעלה לאחר הפתיחה המחודשת של תיאטראות ברודוויי.

המופע חזר לריצה מוגבלת ב-2 בספטמבר 2021 בתיאטרון את'ל ברימור, והיה למחזמר הראשון שהתחיל להופיע לאחר השבתת התיאטראות בשל הקורונה. הסיבה העיקרית לחזרתו של המחזמר הייתה להקליט את הפקת המחזמר בשביל פרסום עתידי לציבור, כשהחברה STEAM Motion + Sound מפיקה את הסרט. מספר שחקנים חזרו לשחק בהפקה כולל ברליס בתור ג'נה, גהלינג בתור ד"ר פומטר, טיפט בתור ארל, דוסון בתור בקי, הולהן בתור דון, מת'יוס בתור ג'ו, פיצג'רלד בתור אוגי ואנדרסון בתור קאל. הריצה הסתיימה ב-22 בדצמבר 2021, שבועיים מוקדם יותר ממה שתוכנן בגלל העלייה בתחלואת הקורונה בקרב הצוות והשחקנים.

### סיבובי הופעות לאומיים בארצות הברית (2017-הווה)

סיבוב ההופעות הלאומי הראשון בארצות הברית התחיל בפלייהאוס סקוור בקליבלנד ב-20 באוקטובר 2017, והסתיים ב-18 באוגוסט 2019, עם דסי אוקלי בתור ג'נה, לן קלינגמן בתור דון, צ'ריטי אנג'ל דוסון בתור בקי ובראיין פנקארט בתור דר. פומטר.

סיבוב ההופעות הלאומי השני התחיל ב-12 בנובמבר 2019, והיה אמור להסתיים ב-28 ביוני 2020, בכיכובם של ביילי מק'קול בתור ג'נה, קנדי סולטרס בתור בקי, גבריאלה מרזטה בתור דון ודייוויד סוקולר בתור ד"ר פומטר. בגלל מגפת הקורונה, הופעות רבות בוטלו או נדחו ליולי 2021.

### וסט אנד (2019–2020)

ההפקה נפתחה בווסט אנד בלונדון ב-7 במרץ 2019, לאחר הופעות מקדימות שהחלו ב-8 בפברואר, בתיאטרון אדלפי. בכיכובם של קת'רין מקפי, שגילמה בעבר את התפקיד בברודוויי, בתור ג'נה וג'ק מקברייר בתור אוגי. לוסי ג'ונס גילמה את ג'נה החל מ-17 ביוני 2019.

ההפקה הייתה אמורה להסתיים ב-4 ביולי 2020, אבל נסגרה ב-14 במרץ, כאשר תיאטראות וסט אנד נסגרו בשל מגפת הקורונה; מאוחר יותר המפיקים הודיעו שהמופע לא יעלה מחדש.

### סיבוב הופעות בבריטניה ובאירלנד (2021–2022)

בעקבות הריצה בווסט אנד, המופע היה אמור לצאת לסיבוב הופעות בבריטניה ובאירלנד בתחילת נובמבר 2020, אולם בשל מגפת הקורונה המתמשכת, סיבוב ההופעות התחיל ב-4 בספטמבר 2021 בתיאטרון ניו ווימבלדון עם תאריכים מתוכננים עד 20 באוגוסט 2022 בתיאטרון המלכותי בנוריץ'.

### הפקות בין לאומיות

ההפקה הבין לאומית הראשונה, שהופקה על ידי Atlantis Theatrical Entertainment Group, הועלתה לראשונה בנובמבר 2018 באודיטוריום קארלוס פ. רומולו במנילה בכיכובה של ג'והנה אמפיל בתור ג'נה. זו הייתה הפקה ראשונה שאינה שחזור של ההפקה המקורית.

הפקה דוברת ספרדית (שנקראה Camarera) הופיעה לראשונה בבואנוס איירס בתיאטרון סורה מטרופוליטן ב-17 באפריל 2019. בכיכובה של ג'וזפינה סקגליונה (מועמדת לפרס טוני לשנת 2009 על תפקידה בסיפור הפרברים, ההעלאה המחודשת בברודוויי) בתור ג'נה (שנקראה ג'ינה). התרגום לספרדית נעשה על ידי לילי אן מרטין ופבלו דל קאמפו. ההפקה הסתיימה ב-4 באוגוסט 2019.

ארגון גורדון פרוסט מתכנן הפקה שתיפתח ב-2020 בתיאטרון הלירי בסידני. ליהוק ותאריכים יפורסמו בהמשך.

הפקה נוספת מתוכננת להתקיים בהולנד בכיכובה של וילמין ורקייק בתור ג'נה וג'ונתן דמור בתור ד"ר פומטר. ההופעות היו אמורות להתחיל ב-2020, אך בשל מגפת הקורונה, ההפקה נדחתה למועד לא ידוע. החזרים ניתנו לבעלי כרטיסים. לאחר מכן, ההפקה מתוכננת לצאת לסיבוב הופעות ברחבי הולנד.

הפקה יפנית של מלצרית המחזמר הועלתה לראשונה ב-9 במרץ 2021 בתיאטרון ניסאי בטוקיו. המופע מומן והופק על ידי טוהו, פוג'י טלוויזיה וקיודו טוקיו. זוהי ההפקה הראשונה שנפתחה מאז הסגר העולמי של מגפת הקורונה. במופע כיכבו מיצוקי טקהטה בתור ג'נה וממורו מייאנו בתור ד"ר פומטר. תוכנן תופיע בשלוש ערים נוספות ביפן עד מאי 2021. בגלל הגבלות הקורונה, חלק מצוות ההפקה של המופע נסע ליפן ונכנס לבידוד לפני תחילת תהליך חזרות, בעוד ששאר הצוות עבד מרחוק.

הפקה דוברת דנית הייתה אמורה להיפתח במרץ 2021 בתיאטרון החדש בקופנהגן בכיכובם של מריה לוסיה רוזנברג בתפקיד ג'נה ולארס מולסטד בתור ד"ר פומטר. בשל מגפת הקורונה, ההפקה נדחתה לאפריל 2021 ומתוכננת להסתיים במאי 2021. המחזמר תורגם לדנית על ידי קנת' ת'ורדאלט. ההפקה הדנית תהיה ההפקה השלישית שאינה שחזור של ההפקה המקורית.

ב-3 ביולי 2020, תיאטרון רומה מיוזיקל בוורשה הודיע שמתוכננת הפקה פולנית למחזמר לעונה 2020/2021. זו תהיה ההפקה הרביעית שאינה שחזור של ההפקה המקורית, והשפה השלישית שהמחזמר תורגם אליה. המחזמר תורגם לפולנית על ידי מיכל ווינרובסקי, ההפקה הייתה אמורה להיפתח באפריל 2021 אבל הפתיחה נדחתה בשל מגפת הקורונה. ערב הפתיחה התקיים ב-30 במאי 2021.

### ישראל

בספטמבר 2023 העלה תיאטרון הקאמרי הפקה של המחזמר בעברית בתרגומו של דורי פרנס, בבימויו של עידו רוזנברג ובהשתתפותם של משי קליינשטיין בתפקיד ג'נה, טלי אורן בתפקיד בקי, נוי הלפרין בתפקיד דון, עופרי ביטרמן בתפקיד ד"ר פומטר, השחקנים אלי גורנשטיין ואוהד שחר בתפקיד ג'ו לסירוגין.

עלילה
-----

### מערכה ראשונה

ג'נה היא מלצרית ואופת פאי מומחית בדיינר של ג'ו בדרום ארצות הברית שמדמה מצבים קשים למרכיבי פאי ("What's Inside"). היא מתחילה עוד יום בדיינר עם הבוס שלה קאל ועם המלצריות בקי ודון ("Opening Up"). אחרי שהיא כמעט מקיאה, בקי ודון משכנעות אותה לערוך בדיקת הריון אשר, למורת רוחה של ג'נה, יוצאת חיובית עקב ליל שכרות עם בעלה המתעלל, ארל ("The Negative"). ארל מגיע לדיינר ומציע שהוא יגרום לג'נה ולהתפטר ולוותר על תשוקתה לאפייה. הוא לוקח את כל התשרים שג'נה הרוויחה עד כה באותו יום. ג'נה מחליטה שלא לספר לארל על ההריון ונזכרת באמה המונחה, שמצאה נחמה מנישואין לא מאושרים באפייה ("What Baking Can Do").

במרפאה של הגניקולוג שלה, הנשים ההרות מלגלגות על ג'נה ("Club Knocked Up") והיא פוגשת את ד"ר ג'ים פומטר, הרופא החדש מקונטיקט. ג'נה מסבירה שהיא לא רוצה את התינוק אבל מתכוונת לשמור אותו, ומשאירה את ד"ר פומטר עם פאי מרשמלו בתולת ים, שהוא אוכל ואוהב, על אף שהוא לא אוכל סוכר ("Pomatter Pie").

השמועה על הריונה של ג'נה מגיעה לאוזני ג'ו, הבעלים המבוגרים של הדיינר, והוא מציעה לג'נה להירשם לתחרות אפיית עוגות הפאי המקומית בעלת הפרס הגדול שיאפשר לה לעזוב את בעלה. דון פונה להכריות אינטרנטיות אבל חוששת מהאפשרויות ("When He Sees Me").

ג'נה נתקלת בד"ר פומטר בתחנת האוטובוס. הוא משבח את עוגת הפאי שלה, ואומר שהעוגה יכולה "לזכות בתחרויות וסרטים ודברים" ("It Only Takes a Taste"). ג'נה מגיעה הביתה ומגלה שארל פוטר. הוא נוזף בה קשות וכעסו כמעט הופך לפיזי עד שהיא מתוודה שהיא בהריון. ארל גורם לה להבטיח שהיא לא תאהב את התינוק יותר ממה שהיא אוהבת אותו ("You Will Still Be Mine"). ג'נה מספרת לדון ובקי על התוכנית שלה להשתתף בתחרות אפיית עוגות הפאי ולהשתמש בכספי הזכייה כדי לעזוב את ארל ולהתחיל חיים חדשים עם התינוק. שלוש המלצריות רואות את חלומותיהן לחיים טובים יותר בהישג יד ("A Soft Place to Land"). ג'נה מתחילה לתת לארל רק חצי מהרווחים שלה, ומסתירה את החצי השני ברחבי הבית במטרה לחסוך כסף כדי להירשם לתחרות אפיית עוגות הפאי.

אוגי, הדייט של דון, מבקר בדיינר ומתעקש שכך יכיר אותה טוב יותר ("Never Ever Getting Rid of Me"). דון ואוגי מבינים ששניהם נהנים משחזורים של המהפכה האמריקאית ושיש להם הרבה במשותף. ג'נה קובעת תור עם ד"ר פומטר, שם היא מנשקת אותו בפזיזות. אף על פי ששניהם נשואים, הם מחליטים לברוח מהחיים המתסכלים שלהם, ומקיימים יחסי מין במשרד שלו ("Bad Idea").

### מערכה שנייה

לאחר המפגש שלה עם ד"ר פומטר, ג'נה מגלה את קאל ובקי מתמזמזים בדיינר. בקי הנשואה, לא מתביישת להיכנע לתשוקה ("I Didn't Plan It"). ג'נה וד"ר פומטר ממשיכים ברומן שלהם, וכמוהם גם בקי וקאל ודון ואוגי ("Bad Idea (Reprise)"). ג'נה תוהה אם הרומן שלהם הוא טעות, אבל ד"ר פומטר מרגיע אותה. ג'נה מתחילה לכתוב פתק נפשי לתינוק שלה ("You Matter to Me").

עוברים מספר חודשים ודון ואוגי מתחתנים ("I Love You Like a Table"). בקבלת הפנים, ג'נה שואלת את קאל האם, למרות הרומן שלו, הוא באמת מאושר; הוא משיב שהוא "מאושר מספיק". ג'ו אומר לג'נה את תקוותיו הכנות לגביה ("Take It from an Old Man"). ארל גורר את ג'נה הביתה וחושף את הכסף שהיא החביאה. היא אומרת לו בענווה שהיא חסכה את הכסף בשביל התינוק, אבל ארל עוזב עם הכסף ("Dear Baby"). ג'נה נשברת, ומקוננת על השליטה שאיבדה מזמן על חייה ("She Used to Be Mine").

ג'נה נכנסת ללידה ("Contraction Ballet"). היא רואה את ג'ו בבית החולים בדרכו לניתוח; כשהוא יודע שהוא גוסס, הוא נותן לה מעטפה כדי שתפתח אותה מאוחר יותר. ארל, בקי, דון ואפילו אשתו של ד"ר פומטר, שהיא מתמחה הגרה בבית החולים, מתקהלים בחדר הלידה, וג'נה זועקת במצוקה, יולדת בחשכה. היא קוראת לתינוקת לולו. ארל מזכיר לה את הבטחתה לא לאהוב את לולו יותר ממה שהיא אוהבת אותו, וג'נה סוף סוף אומרת לו שהיא רוצה להתגרש. הוא מגיב לא טוב, והיא נשבעת להרוס אותו לחלוטין אם היא אי פעם תראה אותו שוב. ד"ר פומטר מבקר את ג'נה שנמצאת לבד בחדרה, אך ג'נה מסרבת לנשיקה שלו. היא אומרת לו שהיא לא רוצה להישאר "מאושרת מספיק", ומסיימת את הרומן. בתור תודה על השפעתו החיובית על חייה, היא נותנת לו עוגת פאי ירח. ג'נה מציינת את השינוי בהשקפתה עם לולו על חייה ("Everything Changes").

ג'נה פותחה את המעטפה של ג'ו ומגלה שהוא הוריש לה את הדיינר, ומבקש ממנה לקרוא עוגת פאי על שמו. כמה שנים מאוחר יותר, הדיינר שונה ל"עוגות הפאי של לולו" וג'נה, הבעלים והשף הראשי, מסתפקת בכך שחייה סוף סוף השתנו ("Opening Up (Finale)").

מוזיקה
------

למחזמר מלצרית יש מוזיקה מקורית, עם מילים ולחן מאת שרה ברליס. נאדיה דיגיאלונרדו תיזמרה את המופע וניצחה על התזמורת המקורית בברודוויי. במחזמר ישנם שישה חברי תזמורת המורכבת מקלידים, פסנתר, צ'לו, גיטרה, בס ותופים. בנוסף לביצועים המוזיקליים של המופע, ברליס הקליטה גם את הודעה "נא לכבות את הטלפונים", כשהיא משכתבת חלק מהשיר המקורי שלה "Cassiopeia".

### רשימת שירים

#### הפקת ברודוויי, 2016

|  |  |
| --- | --- |
| **מערכה ראשונה*** "What's Inside" - ג'נה ולהקה
* "Opening Up" - ג'נה, בקי, דון, קאל ולהקה
* "The Negative" - בקי, דון וג'נה
* "What Baking Can Do" - ג'נה ולהקה
* "Club Knocked Up" - נשות הלהקה
* "Pomatter Pie" - תזמורת †
* "When He Sees Me" - דון
* "It Only Takes a Taste" - ד"ר פומטר וג'נה
* "You Will Still Be Mine" - ארל וג'נה
* "A Soft Place to Land" - ג'נה, בקי ודון
* "Never Ever Getting Rid of Me" - אוגי ולהקה
* "Bad Idea" - ג'נה, ד"ר פומטר ולהקה
 | **מערכה שנייה*** "I Didn't Plan It" - בקי
* "Bad Idea (Reprise)" - ג'נה, ד"ר פומטר, בקי, קאל, דון, אוגי ולהקה
* "You Matter to Me" - ד"ר פומטר וג'נה
* "I Love You Like a Table" - אוגי, דון ולהקה
* "Take It From an Old Man/Ma'am" - ג'ו/ ג'וזי ולהקה ‡
* "Dear Baby" - ג'נה †
* "She Used to Be Mine" - ג'נה
* "Contraction Ballet" - ג'נה ולהקה †
* "What's Inside (Reprise)" - להקה †\*
* "Everything Changes" - ג'נה, בקי, דון ולהקה
* "Opening Up (Finale)" - להקה
 |

† לא נכלל ב-Playbill ברודוויי המקורי

\*לא נכלל באלבום ההקלטות של צוות השחקנים המקורי בברודוויי

‡ כשג'ון סקוויב הצטרפה לצוות השחקנים של מלצרית בברודוויי ב-2018, הוכרז שהיא תגלם את "ג'וזי" (שינוי מגדר השם של הדמות "ג'ו"). כמו כן, כותרת השיר וכל השימושים המילה "גבר" השתנו ל"גברת" בזמן הופעתה.

### הקלטות

ברליס הקליטה שירים מהמחזמר באלבום הסטודיו החמישי שלה, What's Inside: Songs from Waitress (אנ'). האלבום הופץ על ידי Epic Records ב-6 בנובמבר 2015. האלבום הגיע למקום העשירי במצעד בילבורד 200 ארצות הברית עם מכירה של 30,000 עותקים בשבוע הראשון להפצה, והעניק לברליס את האלבום החמישי שהגיע לעשרת הגדולים. הסינגל המוביל מהאלבום, "She Used to Be Mine", הופץ דיגיטלית ב-25 בספטמבר 2015. כשדיברה על יציאת האלבום, ברליס הצהירה כי החלטתה להקליט אלבום של השירים מהמחזמר הגיעה משום שזה "הוכח כבלתי אפשרי עבורי לדמיין להעביר שירים למופע לפני שמצאתי דרך אנוכית לשיר אותם בעצמי."

אלבום ההקלטות של צוות השחקנים המקורי בברודוויי יצא כהורדה דיגיטלית ב-10 ביוני, והפצה פיזית החלה ב-1 ביולי 2016.

### רשימת השמעה

| מספר | כותרת | מבצעים | זמן |
| --- | --- | --- | --- |
| 1. | "What's Inside" | ג'סי מיולר, להקה | 1:32 |
| 2. | "Opening Up" | מיולר, קיילה סטל, קימיקו גלן, אריק אנדרסון, להקה | 2:32 |
| 3. | "The Negative" | סטל, גלן, מיולר | 2:28 |
| 4. | "What Baking Can Do" | מיולר | 3:30 |
| 5. | "Club Knocked Up" | איישה ג'קסון, סטפני טורנס, מולי האגר, ציריטי אנג'ל דוסון | 0:46 |
| 6. | "Pomatter Pie" | תזמורת | 1:01 |
| 7. | "When He Sees Me" | גלן, מיולר, סטל, להקה | 3:43 |
| 8. | "It Only Takes a Taste" | דרו גהלינג, מיולר | 3:09 |
| 9. | "You Will Still Be Mine" | ניק קורדרו, מיולר | 2:18 |
| 10. | "A Soft Place to Land" | מיולר, סטל, גלן | 2:57 |
| 11. | "Never Ever Getting Rid of Me" | כריסטופר פיצג'רלד, גלן, להקה | 2:16 |
| 12. | "Bad Idea" | מיורל, גהלינג, להקה | 3:07 |
| 13. | "I Didn't Plan It" | סטל | 2:40 |
| 14. | "Bad Idea (Reprise)" | גהלינג, מיולר, סטל, אנדרסון, גלן, פיצג'רלד, להקה | 1:03 |
| 15. | "You Matter to Me" | גהלינג, מיולר | 4:21 |
| 16. | "I Love You Like a Table" | פיצג'רלד, גלן, להקה | 1:56 |
| 17. | "Take It from an Old Man" | דאקין מת'יוס, להקה | 2:37 |
| 18. | "Dear Baby" | מיולר | 0:37 |
| 19. | "She Used to Be Mine" | מיולר | 4:20 |
| 20. | "Contraction Ballet" | מיולר, להקה | 1:02 |
| 21. | "Everything Changes" | מיולר, סטל, גלן, להקה | 3:02 |
| 22. | "Opening Up (Finale)" | להקה | 1:44 |

דמויות
------

| דמות | קול |
| --- | --- |
| ג'נה האנטרסון | מצו-סופרן |
| ד"ר ג'ים פומטר | טנור |
| ארל האנטרסון | בריטון |
| בקי | מצו-סופרן |
| דון | מצו-סופרן |
| אוגי אנהורן | טנור |
| קאל | בריטון |
| ג'ו | בריטון |

צוות שחקנים
-----------

הדמויות וצוותי השחקנים המקוריים:

| דמות | תיאטרון אמריקן ריפרטורי
(2015) | ברודוויי
(2016) | סיבוב הופעות ארצות הברית
(2017) | וסט אנד
(2019) | סיבוב הופעות בריטניה/ אירלנד
(2021) | תיאטרון הקאמרי
(2023) |
| --- | --- | --- | --- | --- | --- | --- |
| ג'נה האנטרסון | ג'סי מיולר | דסי אוקלי | קת'רין מקפי | לוסי ג'ונס | משי קליינשטיין |
| ד"ר ג'ים פומטר | דרו גהלינג | בראיין פנקארט | דייוויד האנטר | מאט וויליס | עופרי ביטרמן |
| ארל האנטרסון | ג'ו טיפט | ניק קורדרו | ניק ביילי | פיטר האנה | טאמלין הנדרסון | גלעד שמואלי |
| בקי | קיילה סטל | צ'ריטי אנג'ל דוסון | מרישה וולאס | סנדרה מארווין | טלי אורן |
| דון | ז'אנה דה ואל | קימיקו גלן | לן קלינגמן | לורה בולדווין | אוולין הוסקינס | נוי הלפרין |
| ג'ו/ ג'וזי | דאקין מת'יוס | לארי מרשל | שון פרנדרגאסט | מייקל סטרייק | אלי גורנשטיין/אוהד שחר |
| אוגי אנהורן | ג'רמי מורס | כריסטופר פיצג'רלד | ג'רמי מורס | ג'ק מקברייר | ג'ורג' קרופורד | רפאל עבאס |
| קאל | אריק אנדרסון | ראיין ג'. דאנקין | סטפן ליסק | כריסטופר ד. האנט | דויד בילנקה |

### החלפות בולטות, ברודוויי

* **ג'נה האנטרסון:** שרה ברליס, בטסי וולף, קת'רין מקפי, ניקולט רובינסון, שושנה בין, אליסון לוף, ג'ורדין ספארקס, ג'ניפר נטלס, קיארה רניי.
* **ד"ר ג'ים פומטר:** כריס דיאמנטופולוס, ג'ייסון מרז, אריך ברגן, גאווין קריל, ג'ואי מקינטייר, ג'רמי ג'ורדן, מארק אוונס, ג'ושוע הנרי.
* **ארל האנטרסון:** וויל סוונסון, ג'ו טיפט.
* **דון:** ג'נה אושקוביץ, קייטי לואס, קולין באלינג'ר.
* **ג'ו/ ג'וזי:** ג'ון קולום, ביל נולטה, לי ווילקוף, אל רוקר, ג'ון סקוויב, לארי מרשל.
* **אוגי:** אלכס וייס, אדי ג'מיסון (גילם את התפקיד גם בסרט), נואה גאלווין, טודריק הול, ניק דודני.

### החלפות בולטות, וסט אנד

* **ג'נה האנטרסון:** לוסי ג'ונס, שרה ברליס, דסי אוקלי.
* **ד"ר ג'ים פומטר:** גאווין קריל.
* **דון:** אשלי רוברטס, האנה טוינטון, אוולין הוסקינס.
* **אוגי:** בלייק האריסון, ג'ו סאג.
* **בקי:** סנדרה מארווין.

### החלפות בולטות, סיבוב הופעות

* **ג'נה האנטרסון:** ג'זל סוליי איון.
* **ד"ר ג'ים פומטר:** דייוויד סוקולר.
* **בקי:** דומיניק קנט.
* **דון:** גבריאלה מרזטה

ביקורות
-------

המופע זכה לביקורות מעורבות וחיוביות בשתי ההרצות.

פרנק ריזו, שסיקר את ההפקה בבוסטון עבור Variety, כתב: "...הפיכת ארל לאיום כל כך גורם לחוסר היכולת של ג'נה לעזוב אותו לא רק חסרת החלטית אלא מדאיגה מאוד... בינתיים, יש מעט עדויות לכך שהרופא הטוב הוא הנפש התאומה האבודה של ג'נה, למרות ההתנהגות האוהבת שלו ליד המיטה... ההופעה של מיולר מתעלה על חוסר השלמות של המופע. היא מצחיקה, עליזה וחביבה. היא שרה באופן יפה את השירים של ברליס... הבמאית דיאן פאולוס ממלאת את ההפקה בנגיעות חוכמה - פרוסיניום קרום-פאי מסולסל, זרימה קלה ואמיתות טבעית בהופעות."

עבור ההפקה בברודוויי, מבקרים רבים מצאו את המוזיקה של ברליס וההופעה של מיולר כרגעי השיא של המופע. Time Out New York העניק להפקה ארבעה כוכבים ואמר, "למלצרית יש יחס מצוין בין מתוק לטארט; דמויות משנה שמספקות קרסטיות (דאקין מת'יוס בתפקיד בעל החנות הנרגן) וקשקושים (כריסטופר פיצג'רלד בתפקיד המעריץ המשוגע של מלצרית אחרת); ובימוי מבושל לשלמות של דיאן פאולוס. כל המנה היא - בבקשה תסלחו לי - אהבה מביס ראשון."

דייוויד רוני מ-The Hollywood Reporter אמר, "החומר מעוגן בכל צעד המוזיקת פופ-מלודי של ברליס וההופעה הטבעית להפליא של מיולר בתור ג'נה. בשעה שהדמויות הרגילות שמקיפות אותה אולי מוכרות, הן חבורה מקסימה שמגולמת על ידי שחקנים מצוינים."

פרסים ומועמדויות
----------------

### הפקה מקורית ברודוויי

| שנה | פרס | קטגוריה | מועמד | תוצאה |
| --- | --- | --- | --- | --- |
| 2016 | פרס טוני | המחזמר הטוב ביותר | **מועמדות** |
| המוזיקה המקורית הטובה ביותר | שרה ברליס | **מועמדות** |
| הביצוע הטוב ביותר על ידי שחקנית ראשית במחזמר | ג'סי מיולר | **מועמדות** |
| הביצוע הטוב ביותר על ידי שחקן משנה במחזמר | כריסטופר פיצג'רלד | **מועמדות** |
| פרס דרמה דסק
(Drama Desk Award) | מחזמר יוצא מהכלל | **מועמדות** |
| שחקנית יוצאת מהכלל במחזמר | ג'סי מיולר | **מועמדות** |
| שחקן משנה יוצא מהכלל במחזמר | כריסטופר פיצג'רלד | **זכייה** |
| תסריט יוצא מהכלל של מחזמר | ג'סי נלסון | **מועמדות** |
| מוזיקה יוצאת מהכלל | שרה ברליס | **מועמדות** |
| מילות שירים יוצאות מהכלל | **מועמדות** |
| פרס ליגת הדרמה
(Drama League Award) | הפקת מחזמר יוצאת מהכלל של ברודוויי או אוף-ברודוויי | **מועמדות** |
| פרס הביצוע הנכבד | ג'סי מיולר | **מועמדות** |
| פרס מעגל המבקרים החיצוני
(Outer Critics Circle Award) | מחזמר ברודוויי חדש יוצא מהכלל | **מועמדות** |
| שחקנית יוצאת מהכלל במחזמר | ג'סי מיולר | **מועמדות** |
| שחקן משנה יוצא מהכלל במחזמר | כריסטופר פיצג'רלד | **זכייה** |
| מוזיקה חדשה יוצאת מהכלל (ברודוויי או אוף-ברודוויי) | שרה ברליס | **מועמדות** |
| 2017 | פרס גראמי | אלבום המחזמר הטוב ביותר | **מועמדות** |

### הפקה מקורית וסט אנד

| שנה | פרס | קטגוריה | מועמד | תוצאה |
| --- | --- | --- | --- | --- |
| 2020 | פרס אוליבייה | המחזמר החדש הטוב ביותר | **מועמדות** |
| מוזיקה מקורית או תזמור חדש | שרה ברליס | **מועמדות** |

קישורים חיצוניים
----------------

ויקישיתוף מדיה וקבצים בנושא **מלצרית** בוויקישיתוף
* 

* אתר האינטרנט הרשמי של מלצרית
* מלצרית, ברשת החברתית אקס (טוויטר)
* מלצרית באתר IBDB
* מלצרית - האתר הרשמי
* מלצרית - האתר הרשמי, בריטניה

הערות שוליים
------------

1. ↑  Waitress (2007) - Financial Information, The Numbers
2. ↑  The unbelievable truth, the Guardian, ‏2007-07-15 (באנגלית)
3. ↑  Erin Strecker Updated June 10, 2013 at 05:18 PM EDT, 'Waitress' becoming a musical with music by Sara Bareilles, EW.com (באנגלית)
4. ↑  Gordon Cox, Gordon Cox, ‘Waitress’ Musical, Targeting Broadway, Sets Premiere at A.R.T. Variety, ‏2014-12-11 (באנגלית אמריקאית)
5. ↑  Hetrick, Adam (16 December 2014). "Jessie Mueller, Christopher Fitzgerald, Bryce Pinkham, Keala Settle and More Featured in Waitress Workshop". Playbill. Retrieved 3 April 2016.
6. ↑  "'Waitress' Serves Dark, Funny Fare With A Musical Twist (And A Side Of Pie)". *NPR.org* (באנגלית). נבדק ב-2022-10-31.
7. ↑  2019-2022 Tour, Waitress Wiki | Waitress the Musical (באנגלית בריטית)
8. ↑  Will Longman, West End production of Waitress announces early closure, London Theatre, ‏2020-03-27 (באנגלית)
9. ↑  Viagas, Robert; Gans, Andrew (2 August 2015). "Sara Bareilles' Waitress Musical, Starring Jessie Mueller, Premieres Tonight". Playbill.
10. 1 2  Waitress | A.R.T. americanrepertorytheater.org (באנגלית אמריקאית)
11. ↑  BWW News Desk, Rehearsals Begin Monday for Broadway's WAITRESS, Starring Jessie Mueller, BroadwayWorld.com (באנגלית)
12. ↑  Rothstein, Mervyn (3 August 2015). "How Jessie Mueller Became Sara Bareilles' 'Soul Mate' on Waitress". Playbill. Retrieved 4 April 2016.
13. ↑  Viagas, Robert; Gans, Andrew (21 August 2015). "The Verdict: Read Reviews of Sara Bareilles' Broadway-Bound Waitress". Playbill. Retrieved 4 April 2016.
14. ↑  Viagas, Robert; Gans, Andrew (22 June 2015). "Sara Bareilles' Waitress Musical, Starring Jessie Mueller, Reveals Complete Cast". Playbill. Retrieved 2 April 2016.
15. ↑  David Rooney, David Rooney, Sara Bareilles’ Broadway Hit ‘Waitress’ to End Four-Year Run (Exclusive), The Hollywood Reporter, ‏2019-07-16 (באנגלית אמריקאית)
16. ↑  Viagas, Robert (2 October 2015). "Sara Bareilles' Waitress, Starring Jessie Mueller, Sets Broadway Opening Night". Playbill. Retrieved 3 April 2016.
17. ↑  Sara Bareilles' 'Waitress' is Broadway's first musical with all-female creative team | EW.com, web.archive.org, ‏2016-04-14
18. 1 2 3  Viagas, Robert (1 December 2015). "Broadway-Bound Musical Waitress Is Going to Make Some History". Playbill. Retrieved 3 April 2016.
19. ↑  "Al Roker ends his 2nd run in 'Waitress' — watch the sweet send-off". *TODAY.com* (באנגלית אמריקאית). נבדק ב-2022-11-01.
20. ↑  Caryn Robbins, A Feast for the Senses! WAITRESS Audiences Welcomed Into Theater with Aroma of Warming Pies, BroadwayWorld.com (באנגלית)
21. ↑  Gordon Cox, Gordon Cox, ‘Waitress’ Musical Adds Kimiko Glenn of ‘Orange is the New Black’, Variety, ‏2015-11-05 (באנגלית אמריקאית)
22. ↑  Gans, Andrew (28 March 2016). "Waitress Musical Sets a Box Office Record in First Weekend". Playbill. Retrieved 3 April 2016.
23. ↑  Viagas, Robert; Hetrick, Adam (30 March 2016). "Sara Bareilles Comes to the Rescue During Waitress Tech Glitch". Playbill. Retrieved 6 April 2016.
24. ↑  Associated Press, Upcoming musical Waitress tipped to make history for women on Broadway, the Guardian, ‏2015-12-02 (באנגלית)
25. ↑  McPhee, Ryan. "Waitress to End Broadway Run", Playbill, July 16, 2019
26. ↑  'Waitress' and 'Hadestown' first musicals to reopen on Broadway, www.ny1.com (באנגלית)
27. ↑  McPhee, Ryan. "Waitress Will Return to Broadway; Sara Bareilles to Star" Playbill, July 7, 2021
28. ↑  Gans, Andrew (3 August 2021). "Charity Angel Dawson, Caitlin Houlahan, Christopher Fitzgerald, Drew Gehling, More Will Join Sara Bareilles in Broadway Return of Waitress". Playbill. Retrieved 4 August 2021.
29. ↑  Gans, Andrew (December 23, 2021). "Return Engagement of Sara Bareilles' Waitress Closes on Braodway". Playbill. Retrieved December 24, 2021.
30. ↑  Viagas, Robert (25 April 2016). "Waitress Announces National Tour". Playbill. Retrieved 25 April 2016.
31. ↑  Gans, Andrew (21 August 2018). "Waitress Will Open in London's West End in 2019". Playbill.
32. ↑  Peikert, Mark (22 November 2018). "Katharine McPhee to Star in West End Waitress". Playbill.
33. ↑  Gans, Andrew (21 December 2018). "30 Rock Emmy Nominee Jack McBrayer Will Join Katharine McPhee in London's Waitress". Playbill.
34. ↑  McPhee, Ryan (21 May 2019). "Lucie Jones to Replace Katharine McPhee in London's Waitress; Pussycat Dolls' Ashley Roberts Will Also Join Cast". Playbill.
35. ↑  London Theatre Direct Limited, West End musical Waitress announces early closing due to COVID-19, London Theatre Direct, ‏2020-03-27 (באנגלית)
36. ↑  Manila, Waitress Wiki | Waitress the Musical (באנגלית בריטית)
37. ↑  Buenos Aires, Waitress Wiki | Waitress the Musical (באנגלית בריטית)
38. ↑  Chicago, Saturday Night Fever and Waitress all announced for Sydney | News, AussieTheatre.com, ‏2018-06-13 (ב־Australian English)
39. ↑  The Netherlands Tour, Waitress Wiki | Waitress the Musical (באנגלית בריטית)
40. ↑  Meyer, Dan (9 March 2021). "Watch Footage From the Newly Opened, Japanese-Language Production of Waitress in Tokyo". Playbill. Retrieved 2021-03-16.
41. ↑  Japan Tour, Waitress Wiki | Waitress the Musical (באנגלית בריטית)
42. ↑  Opening Up! Waitress Makes Its Premiere in Japan, Broadway.com (באנגלית)
43. ↑  Copenhagen, Waitress Wiki | Waitress the Musical (באנגלית בריטית)
44. ↑  Warsaw, Waitress Wiki | Waitress the Musical (באנגלית בריטית)
45. ↑  מלצרית, באתר התיאטרון הקאמרי של תל-אביב, ‏2023-09-13
46. ↑  תכניה | מלצרית, באתר www.cameri.co.il
47. ↑  "Waitress - Music Credits". Playbill. Retrieved 4 April 2016.
48. ↑  Sara Bareilles Pens Catchy Tune Urging Theatergoers To Turn Off Cell Phones At 'Waitress' Musical, www.cbsnews.com (באנגלית אמריקאית)
49. ↑  Jason Lipshutz, Jason Lipshutz, Sara Bareilles Announces ‘What’s Inside: Songs From Waitress’ Album, Billboard, ‏2015-09-24 (באנגלית אמריקאית)
50. ↑  Keith Caulfield, Keith Caulfield, Chris Stapleton Spends Second Week at No. 1 on Billboard 200 Albums Chart, Billboard, ‏2015-11-15 (באנגלית אמריקאית)
51. ↑  Gans, Andrew; Viagas, Robert (25 September 2015). "Listen to Sara Bareilles Single from 'What's Inside: Songs from Waitress". Playbill. Retrieved 3 April 2016.
52. ↑  Sara Bareilles To Release New Album ‘What’s Inside: Songs From Waitress’ « Radio.com, web.archive.org, ‏2016-02-20
53. ↑  Erin Strecker, Erin Strecker, ‘Waitress’ Broadway Musical Cast Album Announced, Billboard, ‏2016-04-14 (באנגלית אמריקאית)
54. ↑  Gordon Cox, Gordon Cox, Jason Mraz to Star in Broadway’s ‘Waitress’ for 10 Weeks, Variety, ‏2017-09-28 (באנגלית אמריקאית)
55. ↑  Gans, Andrew (7 January 2019). "Sara Bareilles Returns to Broadway's Waitress Opposite Tony Winner Gavin Creel January 7". Playbill.
56. ↑  McPhee, Ryan (4 February 2018). "Joey McIntyre Joins Broadway's Waitress February 4". Playbill.
57. ↑  McPhee, Ryan (18 March 2019). "Jeremy Jordan to Join Broadway's Waitress". Playbill.
58. ↑  Waitress Star Mark Evans on His The Greatest Showman Dreams & Becoming a Leading Man, Broadway.com (באנגלית)
59. 1 2  How Waitress's New Dawn and Ogie Took the YouTube to Broadway, TheaterMania (באנגלית אמריקאית)
60. ↑  McPhee, Ryan (5 September 2018). "Al Roker Will Join Broadway's Waitress". Playbill.
61. ↑  Oscar Nominee June Squibb Returns to Broadway in Waitress, Broadway.com (באנגלית)
62. ↑  Frank Rizzo, Frank Rizzo, Pre-Broadway Review: ‘Waitress’ with Jessie Mueller, Variety, ‏2015-08-21 (באנגלית אמריקאית)
63. ↑  David Cote, Waitress | Theater in New York, Time Out New York (באנגלית אמריקאית)
64. ↑  David Rooney, David Rooney, ‘Waitress’: Theater Review, The Hollywood Reporter, ‏2016-04-24 (באנגלית אמריקאית)
65. ↑  Robert Diamond, 2016 Tony Awards Nominations - HAMILTON Breaks Record with 16! And the Nominees Are... BroadwayWorld.com (באנגלית)
66. ↑  She Loves Me, American Psycho, and Bright Star Lead 2016 Drama Desk Award Nominations, TheaterMania (באנגלית אמריקאית)
67. ↑  Nicole Rosky, SHE LOVES ME, HAMILTON, THE CRUCIBLE & More Earn 2016 Drama League Nominations; Check Out the Full List!, BroadwayWorld.com (באנגלית)
68. ↑  American Psycho & She Loves Me Top List of 2016 Outer Critics Circle Award Nominations, Broadway.com (באנגלית)
69. ↑  Olivier Awards 2020 winners: Dear Evan Hansen, Sharon D Clarke, Andrew Scott, Emilia and more | WhatsOnStage, www.whatsonstage.com (באנגלית בריטית)